รัฐบาลไทย-ข่าวทำเนียบรัฐบาล-เกษตรฯ แถลง ส่งออกสินค้าเกษตรไทย 6 เดือน พุ่ง 716,581 ล้านบาท ขณะที่โควิด-19 กระทบเศรษฐกิจ ในส่วนของการบริโภคสินค้าเกษตร 5 เดือน เสียหาย 13,895 ล้านบาท
วันจันทร์ที่ 9 สิงหาคม 2564
เกษตรฯ แถลง ส่งออกสินค้าเกษตรไทย 6 เดือน พุ่ง 716,581 ล้านบาท ขณะที่โควิด-19 กระทบเศรษฐกิจ ในส่วนของการบริโภคสินค้าเกษตร 5 เดือน เสียหาย 13,895 ล้านบาท
เกษตรฯ แถลง ส่งออกสินค้าเกษตรไทย 6 เดือน พุ่ง 716,581 ล้านบาท
ขณะที่โควิด-19 กระทบเศรษฐกิจ ในส่วนของการบริโภคสินค้าเกษตร 5 เดือน เสียหาย 13,895 ล้านบาท
เกษตรฯ แถลง ส่งออกสินค้าเกษตรไทย 6 เดือนพุ่ง716,581 ล้านบาท
ขณะที่โควิด-19 กระทบเศรษฐกิจในส่วนของการบริโภคสินค้าเกษตร5 เดือนเสียหาย13,895 ล้านบาท
นายฉันทานนท์วรรณเขจรเลขาธิการสํานักงานเศรษฐกิจการเกษตร(สศก.)ในฐานะโฆษกกระทรวงเกษตรและสหกรณ์เปิดเผยว่าจากสถานการณ์การแพร่ระบาดโควิด-19ระลอกสามในครั้งนี้ถือว่ารุนแรงและน่าจะยืดเยื้อซึ่งย่อมกระทบต่อกิจกรรมทางเศรษฐกิจโดยรวมอย่างหลีกเลี่ยงไม่ได้ จึงอาจกล่าวได้ว่า เศรษฐกิจไทยในช่วงครึ่งปีหลังมีแนวโน้มที่จะเผชิญกับความเสี่ยง และยังมีความไม่แน่นอนสูงซึ่งธนาคารแห่งประเทศไทยได้คาดการณ์ว่าเศรษฐกิจไทยในปี 2564มีแนวโน้มที่จะฟื้นตัวช้าลง โดยคาดว่าขยายตัวเพียงร้อยละ 0.7(ข้อมูล ณ วันที่ 4 สิงหาคม 2564) เนื่องจากสถานการณ์การแพร่ระบาดของโควิด-19ขณะที่ภาวะเศรษฐกิจการเกษตรในไตรมาส 2 ปี 2564สศก. พบว่าขยายตัวร้อยละ 1.2 โดยปรับตัวดีขึ้น      เมื่อเทียบกับไตรมาส 2 ของปี 2563ที่หดตัวถึงร้อยละ 3.1เนื่องจากปริมาณน้ําฝนที่เพิ่มขึ้นในช่วงครึ่งหลังของปี 2563     และช่วงต้นปี 2564 ทําให้มีปริมาณน้ําเพิ่มขึ้น ส่งผลให้เกษตรกรสามารถทําการเพาะปลูกได้มากขึ้น รวมทั้งสภาพอากาศโดยทั่วไปที่เอื้ออํานวย และไม่ประสบปัญหาภัยแล้งที่รุนแรง ทําให้สถานการณ์การผลิตพืชและปศุสัตว์ดีกว่าปีที่ผ่านมาอีกทั้งราคาสินค้าเกษตรหลายชนิดปรับตัวสูงขึ้น จูงใจให้เกษตรกรเพิ่มปริมาณการผลิตโดยแนวโน้มเศรษฐกิจการเกษตรทั้งปี2564สศก. ยังคาดว่าจะขยายตัวอยู่ในช่วงร้อยละ1.7 – 2.7ตามเดิมที่คาดการณ์ไว้
จากการวิเคราะห์ผลกระทบโควิด-19พบว่าภาคเกษตรได้รับผลกระทบจากโควิด-19น้อยที่สุดเมื่อเทียบกับ     ภาคอื่น ๆโดยผลกระทบที่ได้รับมีสาเหตุหลักมาจากกําลังซื้อของผู้บริโภคต่อสินค้าเกษตรที่อ่อนตัวลง เพราะมาตรการ         ที่ป้องกันและควบคุมการแพร่ระบาดของโควิด-19เช่นการล็อคดาวน์ และการควบคุมพื้นที่ การจํากัดเปิดร้านค้า และ ร้านอาหารต่าง ๆ โดยผลวิเคราะห์พบว่ากรณีโควิด-19กระทบ 5 เดือน (เมษายน - สิงหาคม 2564)มูลค่าทางเศรษฐกิจการเกษตรในส่วนของการบริโภคสินค้าเกษตรในประเทศจะลดลงรวมทั้งสิ้น13,895ล้านบาท
-2-
เมื่อพิจารณาถึงผลกระทบจากโควิด-19ที่มีต่อสาขาการผลิตทางการเกษตร5อันดับแรก(กรณี5เดือน)พบว่าสาขาการผลิตที่ได้รับผลกระทบมากที่สุดคือการทําสวนผักมูลค่าทางเศรษฐกิจลดลง3,049ล้านบาทรองลงมาคือการทําสวนผลไม้มูลค่าลดลง2,061ล้านบาทการทํานามูลค่าลดลง2,038ล้านบาทการประมงทะเลและการประมงชายฝั่งมูลค่าลดลง1,007ล้านบาทและการเลี้ยงสัตว์ปีกมูลค่าลดลง908ล้านบาทตามลําดับเนื่องจากโครงสร้างการบริโภคของประเทศไทยมีสัดส่วนค่าใช้จ่ายในการบริโภคผักผลไม้และข้าวมากที่สุด
อย่างไรก็ตามแม้โควิด -19 จะส่งผลต่อภาพรวมเศรษฐกิจไทย แต่การส่งออกสินค้าเกษตรไทย ยังขยายตัวได้ดี      ตามเศรษฐกิจของประเทศคู่ค้าจึงนับเป็นอีกแรงสนับสนุนให้เศรษฐกิจไทยให้ขยายตัวได้โดยเมื่อพิจารณาถึงการส่งออกสินค้าเกษตรและผลิตภัณฑ์ของไทยไปยังตลาดโลก ในช่วงครึ่งแรกของปี 2564 (เดือนมกราคม-มิถุนายน) พบว่ามีมูลค่าอยู่ที่ 716,581 ล้านบาท เพิ่มขึ้นเมื่อเทียบกับช่วงเดียวกันของปี 2563 ซึ่งอยู่ที่ 669,079 ล้านบาท หรือเพิ่มร้อยละ 7.1สินค้าเกษตรและผลิตภัณฑ์สําคัญที่มีปริมาณและมูลค่าส่งออกเพิ่มขึ้น ได้แก่ มันสําปะหลังและผลิตภัณฑ์ ยางพารา ทุเรียนและผลิตภัณฑ์ สับปะรดและผลิตภัณฑ์ ลําไยและผลิตภัณฑ์ เนื้อไก่และผลิตภัณฑ์กุ้งและผลิตภัณฑ์และน้ํามันปาล์มทั้งนี้ตลาดส่งออกหลักที่เพิ่มขึ้น ได้แก่ จีน ญี่ปุ่น และสหภาพยุโรป
นอกจากนี้ ในอีกมุมหนึ่ง ภาคเกษตรยังเป็นภาคสําคัญที่รองรับการย้ายคืนถิ่นในช่วงการระบาดโควิด-19ซึ่งส่วนใหญ่เป็นแรงงานเมืองและความรู้และเทคโนโลยีจึงถือเป็นการสร้างโอกาสการเปลี่ยนแปลงในภาคเกษตรและเร่งกระจายความเจริญไปสู่ภูมิภาคให้เกิดขึ้นจริงได้เพราะกลุ่มแรงงานคืนถิ่นรุ่นใหม่กลุ่มนี้จะเพื่อเป็นกําลังสําคัญทั้งการสร้างมูลค่าใหม่ทางการเกษตร (มูลค่าเพิ่มจากการแปรรูปเกษตรอย่างง่าย) รวมทั้งพัฒนาการท่องเที่ยวเชิงเกษตรและสุขภาพอย่างไรก็ตาม แรงงานย้ายคืนถิ่นภาคเกษตรอาจเป็นกลุ่มรายได้น้อย ลูกจ้างรายวัน ทํางานในภาคบริการ โรงแรม และภัตตาคารและการตัดสินใจกลับภูมิลําเนาเพื่อความอยู่รอดบางกลุ่มจึงอาจต้องการมีทักษะ การให้ความรู้การฝึกอบรมและช่องทางการขายทั้งออฟไลน์และออนไลน์ รวมทั้งพัฒนาและแชร์ข้อมูลเทคโนโลยีดิจิทัลใหม่ๆ ระหว่างกันเพื่อช่วยวางแผนพัฒนาภาคเกษตร   ในทุกมิติ
ทั้งนี้กระทรวงเกษตรและสหกรณ์ได้เตรียมแนวทางดําเนินนโยบายทั้งในระยะสั้นและระยะยาวเพื่อสนับสนุนการปรับโครงสร้างเศรษฐกิจ ตลอดจนผลักดันนโยบายดังกล่าวให้เป็นรูปธรรม โดยเฉพาะการพัฒนาและปรับทักษะแรงงาน (upskill/reskill)การพัฒนาโครงสร้างพื้นฐานเพื่อรองรับเศรษฐกิจดิจิทัล(Smart Farm)ซึ่งจะช่วยสนับสนุนการฟื้นตัวของเศรษฐกิจไทยให้ยั่งยืนและเสริมสร้างความแข็งแกร่งให้เศรษฐกิจไทยสามารถรองรับปัจจัยลบต่าง ๆที่จะกระทบต่อเศรษฐกิจ(economic shocks)ในอนาคตได้ดีขึ้น